
Uznesenie Okresný súd Prievidza v exekučnej veci oprávneného: CETELEM SLOVENSKO a.s., IČO: 35787783, naposledy so sídlom Panenská 7, Bratislava, t.č dobrovoľne vymazaná z obchodného registra, zast. Advokátska kancelária JUDr. Marek Czompoly s.r.o., so sídlom Ventúrska 16, 811 01 Bratislava, proti povinným: 1./ A. B., nar. XX.X.XXXX, trvale bytom C. XXX/X, D. C. a 2./ E. B., nar. XX.X.XXXX, zomr. XX.X.XXXX, o vymoženie istiny vo výške 1857,78 eur s prísl., o návrhu na pripustenie zmeny účastníka konania na strane oprávneného, takto rozhodol: I. P r i p ú š ť a zmenu účastníka na strane oprávneného, a to z pôvodne oprávneného: CETELEM SLOVENSKO a.s., IČO: 35787783, naposledy so sídlom Panenská 7, Bratislava, t.č dobrovoľne vymazaná z obchodného registra, na nového oprávneného: EOS KSI Slovensko, s.r.o., Pajštúnska 5, 851 02 Bratislava, IČO: 35 724 803. II. Exekúciu č i a s t o č n e , a to voči povinnému 2./ E. B., nar. XX.X.XXXX, zomr. XX.X.XXXX, astavuje.
z
odôvodnenie: 1. Oprávnený sa návrhom doručeným súdnemu exekútorovi dňa 24.9.2012 domáhal proti povinnému vykonania exekúcie pre vymoženie istiny vo výške 1857,78 eur s príslušenstvom, na základe exekučného titulu, ktorým je právoplatný a vykonateľný platobný rozkaz Okresného súdu Prievidza č.k 17Ro/161/2012-31 z 31.5.2012. Poverenie na vykonanie exekúcie bolo súdnemu exekútorovi JUDr. Martinovi Rišianovi súdom udelené dňa 10.10.2012. 2. Podľa § 9a Exekučného poriadku v znení účinnom do 31.3.2017 (§ 243h ods.1 Exekučného poriadku), ak to povaha veci nevylučuje, v konaní podľa tohto zákona sa primerane použijú ustanovenia Civilného sporového poriadku. 3. Podľa § 64 ods. 1 zákona 160/2015 Z. z. Civilný sporový poriadok (ďalej ,,CSP"), ak strana zanikne počas konania skôr, ako sa konanie právoplatne skončilo, súd rozhodne, že v konaní pokračuje s jej právnym nástupcom. Ak právneho nástupcu niet, súd konanie zastaví. 4. Podľa § 65 ods. 1 CSP, právny nástupca podľa § 63 a 64 prijíma stav konania ku dňu zániku procesnej subjektivity svojho predchodcu. 5. Súd má z výpisu z obchodného registra pôvodného oprávneného preukázané, spoločnosť CETELEM SLOVENSKO a.s., IČO: 35787783, naposledy so sídlom Panenská 7, Bratislava, bola dňa 30.6.2016 dobrovoľne vymazaná z obchodného registra a jej právnym nástupcom sa stala spoločnosť BNP PARIBAS PERSONAL FINANCE SA, pobočka zahraničnej banky, IČO: 47258713, so sídlom Karadžičova 2, 821 08 Bratislava.
6. Na základe zistených skutočností mal súd za preukázané, že pôvodne oprávnený zanikol v dôsledku zlúčenia bez likvidácie a spoločnosť BNP PARIBAS PERSONAL FINANCE SA, pobočka zahraničnej banky, IČO: 47258713, so sídlom Karadžičova 2, 821 08 Bratislava sa ku dňu 29.9.2016 stala jej univerzálnym právnym nástupcom, teda, že po začatí konania nastala právna skutočnosť predvídaná vyššie citovanými ustanoveniami. 7. Podľa § 38 ods. 1 Exekučného poriadku, exekúciu možno vykonať len na návrh oprávneného alebo na návrh toho, kto preukáže, že naňho prešlo právo z rozhodnutia (§ 37 ods. 3 EP). 8. Podľa § 37 ods. 3 Exekučného poriadku, proti inému než tomu, kto je v rozhodnutí označený ako povinný, alebo v prospech iného než toho, kto je v rozhodnutí označený ako oprávnený, možno vykonať exekúciu, len ak sa preukázalo, že naňho prešla povinnosť alebo právo z exekučného titulu podľa § 41. Ak nastanú skutočnosti, na ktorých základe dochádza k prevodu alebo prechodu práv a povinností vyplývajúcich z exekučného titulu, sú účastníci konania povinní bez zbytočného odkladu písomne oznámiť tieto skutočnosti exekútorovi. Oznámenie musí byť doložené listinou preukazujúcou prevod alebo prechod práv alebo povinností. Návrh na pripustenie zmeny účastníkov konania je exekútor povinný súdu doručiť v lehote 14 dní odo dňa, keď sa o týchto skutočnostiach dozvedel. Súd rozhodne do 60 dní od doručenia návrhu uznesením. Rozhodnutie sa doručí exekútorovi, oprávnenému a povinnému, ktorí sú označení v exekučnom titule, a tomu účastníkovi, na ktorého právo alebo povinnosť prešla. 9. Podľa § 37 ods. 4 Exekučného poriadku, ak k prevodu alebo prechodu práv alebo povinností z exekučného titulu dôjde po vydaní poverenia na vykonanie exekúcie, pokračuje exekútor vo vykonávaní exekúcie na základe pôvodného poverenia, ku ktorému priloží originál právoplatného rozhodnutia súdu o pripustení zmeny alebo odpis rozhodnutia. 10. Dňa 12.7.2023 bol súdu doručený návrh súdneho exekútora na pripustenie zmeny účastníka konania na strane oprávneného a zmluva o postúpení pohľadávok 21.6.2023. 11. Z predloženého vyplýva, že pohľadávka oprávneného vymáhaná v tomto exekučnom konaní bola v priebehu exekučného konania na základe Zmluvy o postúpení pohľadávok z 21.6.2023 postúpená na spoločnosť EOS KSI Slovensko, s.r.o., Pajštúnska 5, 851 02 Bratislava, IČO: 35 724 803. 12. Z predloženého výpisu z príloh k Zmluve o postúpení pohľadávok z 21.6.2023 (rub č.l. 10) vyplýva, že postupca postúpil postupníkovi pohľadávku voči povinnému. Z predloženého návrhu vyplýva, že predmetná pohľadávka bola postúpená v celosti. 13. Podaním zo dňa 14.5.2025 nový oprávnený vyjadril súhlas so vstupom do konania namiesto oprávneného. 14. Na základe vyššie uvedených skutočností a citovaných zákonných ustanovení súd rozhodol tak, ako je uvedené vo výrokovej časti tohto uznesenia a zmenu účastníka konania na strane oprávneného pripustil. 15. Podľa § 38 ods. 1 Exekučného poriadku, exekúciu možno vykonať len na návrh oprávneného alebo na návrh toho, kto preukáže, že naňho prešlo právo z rozhodnutia (§ 37 ods. 3 EP). 16. Podľa § 37 ods. 3 Exekučného poriadku, proti inému než tomu, kto je v rozhodnutí označený ako povinný, alebo v prospech iného než toho, kto je v rozhodnutí označený ako oprávnený, možno vykonať exekúciu, len ak sa preukázalo, že naňho prešla povinnosť alebo právo z exekučného titulu podľa § 41. Ak nastanú skutočnosti, na ktorých základe dochádza k prevodu alebo prechodu práv a povinností vyplývajúcich z exekučného titulu, sú účastníci konania povinní bez zbytočného odkladu písomne oznámiť tieto skutočnosti exekútorovi. Oznámenie musí byť doložené listinou preukazujúcou prevod alebo prechod práv alebo povinností. Návrh na pripustenie zmeny účastníkov konania je exekútor povinný súdu doručiť v lehote 14 dní odo dňa, keď sa o týchto skutočnostiach dozvedel. Súd rozhodne do 60 dní od doručenia návrhu uznesením. Rozhodnutie sa doručí exekútorovi, oprávnenému a povinnému, ktorí sú označení v exekučnom titule, a tomu účastníkovi, na ktorého právo alebo povinnosť prešla.
17. Podľa § 37 ods. 4 Exekučného poriadku, ak k prevodu alebo prechodu práv alebo povinností z exekučného titulu dôjde po vydaní poverenia na vykonanie exekúcie, pokračuje exekútor vo vykonávaní exekúcie na základe pôvodného poverenia, ku ktorému priloží originál právoplatného rozhodnutia súdu o pripustení zmeny alebo odpis rozhodnutia. 18. Podľa § 58 ods. 1 zákona č. 233/1995 Z.z. o súdnych exekútoroch a exekučnej činnosti (Exekučný poriadok) v znení účinnom do 31.03.2017 (§ 234h ods.1 Exekučného poriadku), exekúciu zastaví súd na návrh alebo aj bez návrhu. 19. Podľa § 57 ods. 3 zák. č. 233/1995 Z.z. v platnom znení, ak sa exekúcie týka niektorý z dôvodov zastavenia len z časti alebo ak sa exekúcia vykonala v širšom rozsahu, než stačí na uspokojenie oprávneného, exekúcia sa zastaví len čiastočne. 20. Podľa § 57 ods. 1 písm. h) Exekučného poriadku v znení účinnom do 31.03.2017 exekúciu súd zastaví, ak majetok povinného nestačí ani na úhradu trov exekúcie. 21. Súd má zo svojej činnosti preukázané, že povinný 2./ zomrel XX.X.XXXX. Dedičské konanie vedené na tunajšom súde pod spis. Zn. 5D/76/2024 bolo uznesením z 9.7.2024, právoplatným 6.9.2024, zastavené pre nedostatok majetku. 22. Z § 37 ods. 3 Exekučného poriadku vyplýva, že proti inému než tomu, kto je v rozhodnutí označený ako povinný, možno vykonať exekúciu, len ak sa preukázalo, že na neho prešla povinnosť z exekučného titulu podľa § 41. Z uvedeného teda vyplýva, že povinnosti z exekučných vzťahov nezanikajú smrťou povinného, ale prechádzajú na dedičov, ktorí zodpovedajú za jeho dlhy do výšky nadobudnutého dedičstva (§ 460 a § 470 ods. 1 Občianskeho zákonníka). Dedičia povinného 2./ v predmetnom dedičskom konaní nenadobudli žiadny majetok z dôvodu nemajetnosti poručiteľa. Vzhľadom k tomu súd exekúciu podľa vyššie uvedených ustanovení zastavil v časti povinného 2./. Poučenie: Proti výroku I. tohto uznesenia nie je odvolanie prípustné (§ 355 ods. 2 CSP). Proti výroku II. tohto uznesenia možno podať odvolanie v lehote 15 dní odo dňa jeho doručenia na Okresný súd Prievidza písomne ( § 58 ods. 5 Exekučného poriadku v znení účinnej do 31.03.2017). V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 127 ods. 1 CSP, ak zákon na podanie nevyžaduje osobitné náležitosti, v podaní sa uvedie, a) ktorému súdu je určené, b) kto ho robí, c) ktorej veci sa týka, d) čo sa ním sleduje a e) podpis. Podľa § 127 ods. 2 CSP, ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania.

